Čas glasovanja
Predsednik
Naslednja točka je glasovanje.
(Za izide in druge podrobnosti glasovanja: glej zapisnik)
- Pred glasovanjem:
Sajjad Karim
Gospod predsednik, časopis Figaro je danes zjutraj poročal, da je prejšnji teden novinar ne samo vstopil v Evropski parlament s ponaredkom pištole, ampak se je lahko tudi zelo približal princu Charlesu, naslednjemu britanskemu voditelju države.
Ali nam lahko glede na nenehne dvome o varnosti v tem parlamentu danes zagotovite, da resno jemljete te zadeve in da tako imenovani pregled, ki ga skrivaj izvaja predsedstvo Parlamenta, ne bo zgolj poskus, ampak temeljita reforma varnosti?
Predsednik
Gospod Karim, zagotovim vam lahko, da se to zadevo jemlje zelo resno. Glede na moje informacije se o njej razpravlja na konferenci predsednikov, zato ste lahko prepričani, da Parlament temu problemu posveča veliko pozornost. Gre za zelo resno zadevo.
Predsednik
Glede na nedavne dogodke bo treba pregledati besedilo zakona o medijih na Madžarskem, o katerem naj bi glasovali danes. Zato predlagam, da se glasovanje odloži v skladu s členom 177(4) poslovnika. Odločitev o nadaljnjem ukrepanju v zvezi s tem vprašanjem in o potrebnih novih rokih bo sprejeta na seji konference predsednikov v torek, 3. marca 2011.
Kdo bi rad podprl predlog? Kdo mu želi nasprotovati?
Renate Weber
v imenu skupine ALDE. - Gospod predsednik, glede na nedavne dogodke, o katerih se razpravlja v Komisiji, vendar ne v Parlamentu, menim, da moramo odložiti glasovanje o resoluciji, ker jo je treba prilagoditi temu novemu razvoju.
Predsednik
Izražena je bila podpora predlogu. Kdo mu želi nasprotovati? Nihče? Potem bomo nadaljevali z glasovanjem. Kdo podpira odložitev glasovanja? Proti? Vzdržani glasovi? Predlog je sprejet. Glasovanje o tej točki je odloženo.
